Microcarbo coronatus - Wikipedia, a enciclopedia libre
M. coronatus en Stoney Point, Suráfrica
Especie: M. coronatus
Graculus coronatus Wahlberg, 1855 (protónimo)
Phalacrocorax coronatus Wahlberg, 1855
Microcarbo coronatus, vulgarmente coñecido como corvo mariño coroado, é unha especie de ave pertencente á orde dos suliformes, familia dos falacrocorácidos, unha das cinco que integran o xénero Microcarbo.
Trátase dun pequeno corvo mariño endémico das augas frías da corrente de Benguela no suroeste de África. É unha ave exclusivamente costeira e non se aventura a máis de 10 km mar adentro. Esta especie está estreitamente relacionada con Microcarbo africanus, e ambas as dúas foron consideradas antigamente como da mesma especie.[1][2]
Encóntrase nas costas do sur de África desde cabo Agulhas cara ao norte ata Swakopmund.
A poboación estímase que é de entre 2 500 e 2 900 parellas reprodutoras. Reprodúcese en pequenos grupos, e as colonias constan de só uns 150 individuos. O exame dos individuos anelados recuperados indica que os xuvenís poden dispersarse ao longo da costa ata 277 km dos seus niños, e os adultos móvense entre os lugares de reprodución e outras zonas litorais situadas ata 500 km de distancia.
Mide entre 50 e 55 cm de lonxitude. Os adultos son negros cunha pequena crista na cabeza e unha mancha vermella na cara. As aves novas son marrón escuras na parte superior, marróns claras na parte inferior, e carecen de crista. Poden distinguirse dos Microcarbo africanus inmaturos polo seu ventre máis escuro e a súa cola máis curta.
Aliméntanse de peixes de movementos lentos e invertebrados, que capturan en augas costeiras pouco fondas e entre os kelpos.
Constrúe o seu niño utilizando kelpos, paus, e ósos, e fórraos con kelpos ou plumas. O niño normalmente está nunha posición elevada como sobre unha rocha, árbore ou estrutura construída polo ser humano, pero tamén pode facelo no chan.
As ameazas que sofre esa especie son a predación dos ovos e pitos pola gaivota Larus dominicanus e o pelicano Pelecanus onocrotalus, molestias causadas polos humanos, verteduras de petróleo, e actividades pesqueiras comerciais, incluíndo o enredo en aparellos de pesca. A IUCN considéraa como "Case ameazada".[3]
↑ Johnsgard, Paul A. (1993). Cormorants, Darters, and Pelicans of the World. Washington: Smithsonian Institution Press. pp. 152–155. ISBN 1-56098-216-0.
↑ Ian Sinclair, Phil Hockey and Warwick Tarboton, SASOL Birds of Southern Africa (Struik 2002) ISBN 1-86872-721-1.
↑ IUCN Red List. Consultado o 1-05-2016
Wikispecies posúe unha páxina sobre: Microcarbo coronatus
Informacións sobre a especie da Unidade de Demografía Animal da Universidade de Cidade do Cabo
Microcarbo coronatus - The Atlas of Southern African Birds.
ADW: Phalacrocorax_coronatus
Avibase: 446E8F9D1E2E281D
BioLib: 137255
BirdLife: 22696730
eBird: crocor1
EOL: 1049411
Fossilworks: 372750
GBIF: 6066517
iNaturalist: 4310
ITIS: 823998
IUCN: 22696730
SeaLifeBase: 84161
Traído desde "https://gl.wikipedia.org/w/index.php?title=Microcarbo_coronatus&oldid=5219618"
A última edición desta páxina foi o 9 de agosto de 2019 ás 20:45.